С приетите правила се уреждат условията и реда за провеждане на конкурса за заемане на длъжността „Директор на РЗОК”, който ще се състои от пет етапа:

1. обявяване на конкурса;
2. подаване на документи за участие в конкурса;
3. допускане до конкурса;
4. провеждане на конкурса и класиране на участниците;
5. възникване на конкурсното правоотношение.

Конкурсът за длъжността „Директор на РЗОК” се обявява със заповед на директора на НЗОК, в която се посочва съответната РЗОК, за която се обявява конкурс, начина на провеждането му, темата на писмената разработка и критериите за нейното оценяване.
Обявата за конкурса ще бъде публикувана на 26.05.2010г. в два национални ежедневни вестника, както и на интернет страницата на НЗОК.

Правилата за провеждане на конкурса ще бъдат публикувани на интернет страницата на НЗОК на 26.05.2010г.